N Á R O D N Á R A D A  S L O V E N S K E J R E P U B L I K Y

**V. volebné obdobie**

**N á v r h**

**Zákon z ...................2010,**

ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

**Čl. I**

Zákon č. 564/2004 Z. z. v znení zákona č. 171/2005 Z. z. sa mení takto:

§ 2 znie:

„Výnos dane v príslušnom rozpočtovom roku je príjmom rozpočtov obcí vo výške 75%.“.

2. §3 znie:

„Výnos dane v príslušnom rozpočtovom roku je príjmom rozpočtov vyšších územných celkov vo výške 25%.“.

**Čl. II**

Tento zákon nadobúda účinnosť 1.januára 2011.

**D Ô V O D O V Á S P R Á V A**

**Všeobecná časť:**

Na príjem samospráv a ich kvalitu služieb majú veľký dosah tieto negatívne vplyvy:

# vplyv krízy

 (zvýšená nezamestnanosť)

* 1. **zvýšenie nezdaniteľnej časti odpočítateľnej položky**

(zvýšenie nezdaniteľnej časti základu dane a zavedenie zamestnaneckej prémie = vysoký výpadok daňových príjmov)

* 1. **dopady po povodniach**
	2. **predpokladané finančné vyrovnanie štátnych a neštátnych poskytovateľov služieb v sociálnej sfére**

(hospice - v správe VÚC a domovy dôchodcov - v správe miest a obcí)

Tento návrh aspoň čiastočne vyvažuje negatívne dopady, ktoré majú účinok na hospodárenie samospráv dôsledkom legislatívnych a ekonomických zmien.

Návrh zákona je v súlade s Ústavou, ústavnými zákonmi a inými zákonmi a medzinárodnými zmluvami a inými medzinárodnými dokumentmi, ktorými je Slovenská republika viazaná.

**B. Osobitná časť:**

**K Čl. I**

## K bodu 1

Navrhuje sa zvýšiť podiel obcí na výnose dane z príjmu fyzických osôb z 70,3% na 75%.

## K bodu 2

Navrhuje sa zvýšiť podiel VÚC na výnose dane z príjmu fyzických osôb z 23,5% na 25%.

**K Čl. II**

Vzhľadom na dĺžku legislatívneho procesu a naliehavosť problému, ktorý novela zákona rieši, sa navrhuje, aby tento zákon nadobudol účinnosť od 1. januára 2011.

**DOLOŽKA**

**finančných, ekonomických, environmentálnych vplyvov, vplyvov na zamestnanosť a podnikateľské prostredie**

**1. Odhad vplyvu na verejné financie a zamestnanosť**

Navrhovaná právna úprava nebude mať negatívny vplyv na verejné financie. Bude však znamenať zmenu v ich štruktúre, a to v prospech miest, obcí a VÚC.

Navrhovaná právna úprava nebude mať vplyv na zamestnanosť.

**2. Odhad vplyvu na obyvateľov**

Navrhovaná právna úprava nebude mať vplyv na hospodárenie obyvateľov.

**3. Odhad vplyvu na životné prostredie**

Navrhovaná právna úprava nebude mať vplyv na životné prostredie.

**4. Odhad vplyvu na podnikateľské prostredie**

Navrhovaná právna úprava nebude mať vplyv na hospodárenie podnikateľskej sféry a iných právnických osôb.

DOLOŽKA ZLUČITEĽNOSTI

návrhu zákona, ktorým sa mení a dopĺňa zákon č.564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov

s právom Európskych spoločenstiev a právom Európskej únie

**Predkladateľ zákona:**

poslanci Národnej rady Slovenskej republiky Jozef Burian, Ľubomír Vážny, Richard Raši.

**Názov návrhu zákona:**

Návrh zákona, ktorým sa mení a dopĺňa zákon č.564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov

**Problematika zákona:**

* 1. je upravená v práve Európskych spoločenstiev:

***v primárnom práve:***

čl. 104, čl. 268 až 280 Zmluvy o založení Európskeho spoločenstva v platnom znení,

Protokol o  postupe pri nadmernom deficite,

***v sekundárnom práve:***

rozhodnutie Komisie 74/55/EHS z 22. januára 1974, ktoré udeľuje právomoci na vykonávanie kontrolných opatrení v členských štátoch, pokiaľ ide o príjmy a výdavky spoločenstva (Mimoriadne vydanie Ú. v. EÚ, 1/zv. 1),

rozhodnutie Rady 88/376/EHS z 24. júna 1988 o systéme vlastných zdrojov spoločenstiev (Mimoriadne vydanie Ú. v. EÚ, 1/zv. 1),

rozhodnutie Rady 2000/597/ES z 29. septembra 2000 o systéme vlastných zdrojov Európskych spoločenstiev(Mimoriadne vydanie Ú. v. EÚ, 1/zv. 3),,

nariadenie Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva v platnom znení (Mimoriadne vydanie Ú. v. EÚ, 10/ zv.1),

nariadenie Rady (ES, Euratom) č. 2988/1995 z 18. decembra 1995 o ochrane finančných záujmov Európskych spoločenstiev (Mimoriadne vydanie Ú. v. EÚ, 1/zv. 1),

nariadenie Rady (ES) č. 2223/96 z 25. júna 1996 o Európskom systéme národných a regionálnych účtov v spoločenstve v platnom znení (Mimoriadne vydanie Ú. v. EÚ, 10/ zv. 2),

nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku v platnom znení (Mimoriadne vydanie Ú. v. EÚ, 10/zv. 1),

nariadenie Rady (ES) č. 622/1998 zo 16. marca 1998 o pomoci kandidátskym štátom v rámci predvstupovej stratégie, a najmä o založení prístupových partnerstiev (Mimoriadne vydanie Ú. v. EÚ, 11/zv. 28),

nariadenie Rady (ES, Euratom) č.1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev v platnom znení (Mimoriadne vydanie Ú. v. EÚ, 1/zv. 3),

nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev v platnom znení (Mimoriadne vydanie Ú. v. EÚ, 1/zv. 4),

nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev v platnom znení (Mimoriadne vydanie Ú. v. EÚ, 1/zv. 4),.

nariadenie Európskeho Parlamentu a Rady (ES) č. 501/2004 z 10. marca 2004 o štvrťročných finančných účtoch verejnej správy (Mimoriadne vydanie Ú. v. EÚ, 10/ zv. 5),

nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky v platnom znení *(*Ú. v. EÚ L 209, 11.8.2005),

nariadenie Európskeho parlamentu a Rady (ES) č. 1081/2006 z  5. júla 2006 o Európskom sociálnom fonde, ktorým sa zrušuje nariadenie (ES) č. 1784/1999 *(*Ú. v. EÚ L 210, 31.7.2006),

nariadenie Rady (ES) č. 1083/2006 z  11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999 *(*Ú. v. EÚ L 210, 31.7.2006),

nariadenie Rady (ES) č. 1084/2006, z  11. júla 2006, ktorým sa zriaďuje Kohézny fond a ktorým sa zrušuje nariadenie (ES) č. 1164/94 (Ú. v. EÚ L 210, 31.7.2006),

nariadenie Rady (ES) č. 1085/2006 zo 17. júla 2006, ktorým sa ustanovuje nástroj predvstupovej pomoci (IPA) (Ú. v. EÚ L 210, 31.7.2006),

nariadenie Komisie (ES) č. 1848/2006 zo 14. decembra 2006 o nezrovnalostiach a vymáhaní súm neoprávnene vyplatených v súvislosti s financovaním Spoločnej poľnohospodárskej politiky, o organizácii informačného systému v tejto oblasti a o zrušení nariadenia (EHS) č. 595/91 (Ú. v. EÚ L 355, 15.12.2006).

* 1. nie je upravená v práve Európskej únie,
	2. je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:

rozhodnutie Súdneho dvora Európskych spoločenstiev vo veci C – 27/04, Komisia Európskych spoločenstiev v. Rada Európskej únie, rok 2004, Zb.roz. ESD (I - 06649).

**Záväzky Slovenskej republiky vo vzťahu k Európskym spoločenstvám a Európskej únii:**

* 1. Lehota na prebratie smerníc podľa určenia gestorských ústredných orgánov štátnej správy zodpovedných za prebratie smerníc: bezpredmetné.
	2. Proti SR nebolo začaté konanie o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení.
	3. Bezpredmetné.

**Stupeň zlučiteľnosti návrhu zákona s právom Európskych spoločenstiev a právom Európskej únie:**

 Úplný.

**Gestor:**

- bezpredmetné.

**Účasť expertov pri príprave návrhu zákona:**

 Pri príprave návrhu zákona sa nezúčastnili experti.